
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 182 


4 Ιουλίου 2003 


ΠΕΡΙΕΧΟΜΕΝΑ 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της «Συμβάσεως για 
την Καταστολή Τρομοκρατικών Βομβιστικών Επι¬ 
θέσεων, η οποία υπεγράφη στη Νέα Υόρκη στις 15 


Δεκεμβρίου 1997». 1 

Ανακοίνωση για τη θέση σε ισχύ της «Συμβάσεως για 
την Καταγραφή Διαστημικών Αντικειμένων που 
εκτοξεύονται στο Διάστημα, η οποία υπεγράφη στη 
Νέα Υόρκη στις 12 Δεκεμβρίου 1974». 2 


Ανακοίνωση για τη θέση σε ισχύ της «Συμφωνίας με¬ 
ταξύ της Κυβέρνησης της Ελληνικής Δημοκρατίας 


και της Ομοσπονδιακής Δημοκρατίας της Αιθιο¬ 
πίας για συνεργασία στον τομέα του Τουρισμού». 
(ΑντίςΑμπέμπα, 20.11.1998). 3 

ΑΠΟΦΑΣΕΙΣ 

Τροποποίηση του Κανονισμού Αειτουργίας του Συ¬ 
στήματος Διακανονισμού Εντολών Πληρωμής σε 
ευρώ σε Συνεχή Χρόνο ΕΡΜΗΣ. 4 


ΑΝ ΑΚΟΙΝΩΣ ΕΙΣ 

Αοιθ. Φ. 0544/ΑΣ 335/Μ. 5156 (1) 

Ανακοίνωση για τη θέση σε ισχύ της «Συμβάσεως για την 
Καταστολή Τρομοκρατικών Βομβιστικών Επιθέσεων, η 
οποία υπεγράφη στη Νέα Υόρκη στις 15 Δεκεμβρίου 
1997». 

Το Υπουργείο Εξωτερικών ανακοινώνει ότι η Διεθνής 
Σύμβαση γιά την Καταστολή Τρομοκρατικών Βομβιστι¬ 
κών Επιθέσεων, η οποία υπεγράφη στην Νέα Υόρκη στις 
15 Δεκεμβρίου 1997 και η οποία κυρώθηκε από την Χώρα 
μας με τον 3116/2003 Νόμο, ο οποίος δημοσιεύθηκε στο 
48 Φύλλο Εφημερίδας της Κυβερνήσεως, τεύχος Α' της 
27 Φεβρουάριου 2003, τίθεται σε ισχύ ως προς τη χώρα 
μας την 26η Ιουνίου 2003, σύμφωνα με το άρθρο 22 παρ. 
2 αυτής. 

Αθήνα, 18 Ιουνίου 2003 

Με εντολή Υπουργού 
Ο Προϊστάμενος της Ε.Ν.Υ. κ.α.α 
ΒΑΣΙΑΕΙΟΣ Ν. ΠΑΤΡΩΝΑΣ 


Αοιθ. Φ. 0544/ΑΣ 337/Μ. 5481 (2) 

Ανακοίνωση για τη θέση σε ισχύ της «Συμβάσεως για την 
Καταγραφή Διαστημικών Αντικειμένων που εκτοξεύο¬ 
νται στο Διάστημα, η οποία υπεγράφη στη Νέα Υόρκη 
στις 12 Δεκεμβρίου 1974». 

Το Υπουργείο Εξωτερικών ανακοινώνει ότι η Σύμβαση 
για την Καταγραφή Διαστημικών Αντικειμένων που εκτο¬ 
ξεύονται στο Διάστημα, η οποία υπεγράφη στην Νέα Υόρ- 
κη στις 12 Νοεμβρίου 1974 και η οποία κυρώθηκε από την 
Χώρα μας με τον 3131/2003 Νόμο, ο οποίος δημοσιεύθη¬ 
κε στο 79 Φύλλο Εφημερίδας της Κυβερνήσεως, τεύχσς 
Α' της 4ης Απριλίσυ 2003, τίθεται σε ισχύ ως πρσς τη χώ¬ 
ρα μας την 27η Μάίου 2003, σύμφωνα με το άρθρο 8 παρ 
4 αυτής, 

Αθήνα, 18 Ιουνίου 2003 

Με εντολή Υπουργού 
Ο Προϊστάμενος της Ε.Ν.Υ. κ.α.α 
ΒΑΣΙΛΕΙΟΣ Ν. ΠΑΤΡΩΝΑΣ 
-♦- 

Αοιθ. Φ. 0544/29/ΑΣ 328/Μ.4916 (3) 

Ανακοίνωση για τη θέση σε ισχύ της «Συμφωνίας μεταξύ 
της Κυβέρνησης της Ελληνικής Δημοκρατίας και της 
Ομοσπονδιακής Δημοκρατίας της Αιθιοπίας για συ¬ 
νεργασία στον τομέα του Τουρισμού». (Αντίς Αμπέ- 
μπα, 20.11.1998) 

Το Υπουργείο Εξωτερικών ανακοινώνει ότι η Συμφωνία 
μεταξύ της Κυβέρνησης της Ελληνικής Δημοκρατίας και 
της Κυβέρνησης της Ομοσπονδιακής Δημοκρατίας της 
Αιθιοπίας για συνεργασία στον τομέα του τουρισμού που 
υπογράφηκε στην ΑντίςΑμπέμπα στις 20 Νοεμβρίου 1998 
και κυρώθηκε από την Χώρα μας με τον 2762/1999 Νόμο 
ο οποίος δημοσιεύθηκε στο 260 Φύλλο Εφημερίδος της 
Κυβερνήσεως, τεύχος Α', της 23 Νοεμβρίου 1999, κατόπιν 
ολοκληρώσεως των από της διάταξης του άρθρου 10 αυ¬ 
τής προβλεπομένων διαδικασιών, τέθηκε σε ισχύ την 2 
Μάίου 2003. 

Αθήνα, 10 Ιουνίου 2003 

Με εντολή Υπουργού 
Ο Προϊστάμενος της Ε.Ν.Υ. κ.α.α 
ΒΑΣΙΛΕΙΟΣ Ν. ΠΑΤΡΩΝΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΑΠΟΦΑΣΕΙΣ 

(4) 

(Πράξη Συμβουλίου Νομισματικής 
Πολιτικής Αριθ. 52/1.7.2003) 

Τροποποίηση του Κανονισμού Λειτουργίας του Συστήμα¬ 
τος Διακανονισμού Εντολών Πληρωμής σε ευρώ σε 
Συνεχή Χρόνο ΕΡΜΗΣ 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) τα άρθρα 2,35Α και 55 του Καταστατικού της Τράπε¬ 
ζας της Ελλάδος (Ν.2832/2000), 

β) την Πράξη ΣΝΠ 45/19.12.2000 «Μέσα και διαδικασίες 
άσκησης νσμισματικής πολιτικής από την Τράπεζα της 
Ελλάδος», όπως ισχύει, 

γ) την Πράξη ΣΝΠ 46/21.12.2000 με την οποία τέθηκε σε 
ισχύ ο Κανονισμός Λειτσυργίας του Συστήματος Διακα¬ 
νονισμού Εντολών Πληρωμής σε ευρώ σε Συνεχή Χρόνο 
ΕΡΜΗΣ, όπως ισχύει, 

δ) τον Κανονισμό Λειτουργίας του Συστήματος Διακα¬ 
νονισμού Εντολών Πληρωμής σε ευρώ σε Συνεχή Χρόνο 
ΕΡΜΗΣ, 

ε) την Κατευθυντήρια Οδηγία της Ευρωπαϊκής Κεντρι¬ 
κής Τράπεζας ΕΚΤ/2003/6 με την οποία α) αντικαθίσταται 
το σύστημα αποζημίωσης σε περιπτώσεις δυσλειτσυρ- 
γιώντου ΤΑΒΘΕΤ και β) καταργείται η χρήση των τίτλων 
που ευρίσκονται σε κράτος - μέλος της Ευρωπαϊκής Ένω¬ 
σης πσυ δεν έχει υισθετήσει το ευρώ, για την παροχή εν- 
δοημερήσιας πίστωσης, 

στ) τα άρθρα 14 και 15του Ν.3148/2003 περί Ιδρυμάτων 
Ηλεκτρονικού Χρήματος, μετά οποίατροποποιήθηκε ο Ν. 
2076/92, 

ζ) τις προσαρμογές που απαιτούνται για την εφαρμογή 
της Οδηγίας 2000/46/ΕΚ στα Ιδρύματα Ηλεκτρανικαύ 
Χρήματος κατ’ ενιαίο τρόπο στα κράτη-μέλη της Ευρω¬ 
παϊκής Ένωσης, αποφάσισε: 

Ο Κανονισμός Λειτουργίας του Συστήματος Διακανονι¬ 
σμού Εντολών Πληρωμής σε ευρώ σε Συνεχή Χρόνσ ΕΡ¬ 
ΜΗΣ (Κανσνισμός),τροποποιείται και συμπληρώνεται, ως 
ακολούθως: 

I. Η παράγραφος 10 του Κεφαλαίου III τροποποιείται, 
ως εξής: 

«Μέλη του Συστήματος δύνανται να είναι όλα τα νομί- 
μως λειτουργούντα στην Ελλάδα πιστωτικά ιδρύματα, 
εξαιρουμένων των ιδρυμάτων ηλεκτρανικαύ χρήματας, 
είτε εδρεύουν, είτε είναι εγκατεστημένα μέσω υπσκατα- 
στήματος στην Ελλάδα ή σε άλλη χώρα του Ευρωπαϊκού 
Οικονομικού Χώρου (ΕΟΧ), ύστερα από απόφαση της 
Τράπεζας της Ελλάδας, η οποία εκδίδεται εφόσον διαπι¬ 
στωθεί ότι διαθέτουν την απαραίτητη τεχνική και λειτουρ¬ 
γική υποδομή και ότι τελούν υπό προληπτική εποπτεία, 
κατά την έννοια των Οδηγιών 780/77/ΕΟΚ και 646/89/ΕΟΚ 
(όπως κωδικοποιήθηκαν με την Οδηγία 12/2000/ΕΚ), στις 
διατάξεις των οποίων εναρμονίσθηκε το Ελληνικό Δίκαιο 
με το Νόμο 2076/1992. 

II. Στην παράγραφο 11 του Κεφαλαίου III, μετά το πρώ¬ 
το εδάφιο, προστίθεται δεύτερο εδάφιο, ως εξής: 

«Εξαιρούνται της δυνατότητας συμμετοχής στο Σύστη¬ 
μα κατά τα ως άνω, τα ιδρύματα ηλεκτρονικού χρήμα¬ 
τος.» 

III. Η παράγραφος 20 του Κεφαλαίου VI καταργείται. 


IV. Το τελευταίο εδάφιο της παραγράφου 22 του Κεφα¬ 
λαίου VI καταργείται. 

V. Το Κεφάλαιο XV αντικαθίσταται, ως εξής: 

«XV. «ΜΗΧΑΝΙΣΜΟΣ ΑΠΟΖΗΜΙΩΣΗΣ» ΣΕ ΠΕΡΙ¬ 
ΠΤΩΣΕΙΣ ΔΥΣΛΕΙΤΟΥΡΓΙΑΣ ΤΩΝ ΣΥΣΤΗΜΑΤΩΝ ΕΡ- 
ΜΗΣ/ΤΑΒΘΕΤ 

105. Οι κανόνες που συνιστούν τον «Μηχανισμό Αποζη¬ 
μίωσης» εφαρμόζονται σε περιπτώσεις δυσλειτουργίας 
των συστημάτων ΕΡΜΗΣ/ ΤΑΒΘΕΤ αναφορικά με τις 
πραγματοποιούμενες μέσω των εν λόγω συστημάτων εγ¬ 
χώριες ή/και διασυνοριακές πληρωμές. 

106.0 «Μηχανισμός Αποζημίωσης»τίθεται στη διάθεση 
όλωντων μελώντου Συστήματσς, συμπεριλαμβανομένων 
εκείνων που δεν είναι αντισυμβαλλόμενοι στις πράξεις νο¬ 
μισματικής πολιτικής του Ευρωσυστήματος, σύμφωνα με 
την ΠΣΝΠ 45/19.12.2000 και τις σχετικές αποφάσεις της 
ΕΚΤ, όπως εκάστστε ισχύουν. 

107. Εκτός αν αποφασίσει άλλως το Διοικητικό Συμβού¬ 
λιο της ΕΚΤ, ο «Μηχανισμός Απσζημίωσης» δεν εφαρμό¬ 
ζεται, όταν η δυσλειτουργία των συστημάτων ΕΡΜΗΣ/ 
ΤΑΒΘΕΤ οφείλεται σε: 

α. εξωτερικά γεγσνότα, τα οποία δεν δύναται να ελέγξει 
το Ευρωπαϊκό Σύστημα Κεντρικών Τραπεζών (ΕΣΚΤ) ή 

β. βλάβητρίτου, εκτός της Τράπεζας της Ελλάδοςήτου 
χειριστή του εθνικού ΣΔΣΧ στο οποίο εκδηλώθηκε η δυ¬ 
σλειτουργία. 

108. Οι προσφορές που πραγματοποιούνται στα πλαί¬ 
σιο του «Μηχανισμού Αποζημίωσης» («προσφορές απο¬ 
ζημίωσης») αποτελούν τη μόνη αποζημίωση την οπσία θα 
παρέχει το ΕΣΚΤ σε περιπτώσεις δυσλειτουργίας των συ¬ 
στημάτων ΕΡΜΗΣ/ΤΑΒΘΕΤ. Ο «Μηχανισμός Αποζημίω¬ 
σης» δεν στερεί από τα μέλη τη δυνατότητα να χρησιμο¬ 
ποιήσουν άλλα νομικά μέσα προκειμέναυ να διεκδική- 
σουν αποζημίωση σε περιπτώσεις δυσλειτουργίας των 
ως άνω συστημάτων. Σε περίπτωση αποδοχής της προ¬ 
σφοράς αποζημίωσης, όμως, το μέλος θεωρείται ότι έχει 
παραιτηθεί οριστικώς και αμετακλήτως από κάθε άλλη 
αξίωση την οπσία τυχόν έχει έναντι Κεντρικής Τράπεζας- 
μέλους του ΕΣΚΤ βάσει της εκάστστε ισχύουσας εθνικής 
νομοθεσίας ή από άλλη αιτία, συμπεριλαμβαναμένων τυ¬ 
χόν αξιώσεων για την αποκατάσταση έμμεσων ζημιών 
(οσηεβηυβηΐΙαΙ 03013963), και η λήψη από το μέλος της οι¬ 
κείας αποζημίωσης ισοδυναμεί με πλήρη και οριστικό δια¬ 
κανονισμό κάθε τέτοιας αξίωσής του. Το μέλος αποζη¬ 
μιώνει το ΕΣΚΤ, έως ποσού που ισούται με το ποσό που 
έλαβε στο πλαίσιο του «Μηχανισμού Αποζημίωσης», για 
σποιαδήποτε περαιτέρω απσζημίωση την οπσία τυχόν 
αξιώνει άλλο μέλος των συστημάτων ΕΡΜΗΣ/ΤΑΒΘΕΤ σε 
σχέση με την οικεία εντολή πληρωμής. 

109. Η προσφορά ή/και η καταβολή αποζημίωσης σε κά¬ 
θε περίπτωση δεν συνιστούν αποδοχή ευθύνης εκ μέρους 
της Τράπεζας της Ελλάδος, άλλης Εθνικής Κεντρικής 
Τράπεζας ή της ΕΚΤ, όσον αφορά ορισμένη δυσλειτουρ¬ 
γία. 

110. Αίτηση αποζημίωσης αποστέλλοντος μέλους λαμ- 
βάνεται υπόψη εφόσον, λόγω δυσλειτουργίας: 

α. δεν ολοκληρώθηκε η αυθημερόν επεξεργασία ορι¬ 
σμένης εντολής πληρωμής που εισήχθη στο Σύστημα, ή 

β. το μέλος αποδείξει ότι, ενώ είχε την πρόθεση να ει¬ 
σαγάγει ορισμένη εντολή πληρωμής στο Σύστημα, αυτό 
κατέστη αδύνατο λόγω διακοπής της δυνατότητας απο¬ 
στολής (3ΐορ-3βηόίη9 εΐαίυε) στο Σύστημα ή σε άλλο εθνι¬ 
κό ΣΔΣΧ. 

111. Αίτη(7η αποζημίωσης λαμβάνοντος μέλους λαμβά- 
νεται υπόψη εφόσον, λόγω δυσλειτουργίας: 

ο. το μέλος δεν έλαβε ορισμένη πληρωμή μέσω των συ¬ 
στημάτων ΕΡΜΗΣ/ΤΑΒΘΕΤ, την οποία ανέμενε να λάβει 
την ημέρα της δυσλειτουργίας και 
β. το μέλος έκανε χρήση της διευκόλυνσης οριακής 
χρηματοδότησης, ή σε περίπτωση που το μέλος δεν έχει 
πρόσβαση στην διευκόλυνση οριακής χρηματοδότησης, 
κατά το κλείσιμο των εργασιών του Συστήματος παρέμει- 
νε χρεωστικό υπόλοιπο στο λογαριασμό διακανονισμού 
του ή σημειώθηκε παράταση της ενδοημερήσιας πίστω¬ 
σης έως την επόμενη ημέρα, ή αναγκάστηκε να δανειστεί 
από την Τράπεζα της Ελλάδος και 
γ. η δυσλειτουργία εκδηλώθηκε στο Σύστημα και η Τ ρά¬ 
πεζα της Ελλάδος ήταν η λαμβάνουσα Τ ράπεζα ή η δυ¬ 
σλειτουργία εκδηλώθηκε τόσο αργά εντός της ημέρας 
λειτουργίας του Συστήματος, ώστε η πρόσβαση του λαμ¬ 
βάνοντος μέλους στη χρηματαγορά ήταν τεχνικώς αδύ¬ 
νατη ή πρακτικώς ανέφικτη. 

112. Το αποστέλλον μέλος αποζημιώνεται σύμφωνα με 
τους παρακάτω κανόνες: 

α. Η προσφορά αποζημίωσης αποτελείται είτε αμιγώς 
από έξοδα διαχείρισης είτε από έξοδα διαχείρισης και τό¬ 
κο. 

β. Τα έξοδα διαχείρισης ανέρχονται σε εκατό (100) ευ¬ 
ρώ για την πρώτη εντολή πληρωμής η οποία δεν ολοκλη¬ 
ρώθηκε τηνημερομηνία επεξεργασίας και, στην περίπτω¬ 
ση περισσότερων εντολών πληρωμής, 
σε πενήντα (50) ευρώ για κάθε μία από τις επάμενες τέσ¬ 
σερις εντολές πληρωμής και είκοσι πέντε (25) ευρώ για 
κάθε περαιτέρω εντολή πληρωμής. Τα έξοδα διαχείρισης 
καθορίζονται σε σχέση με το κάθε λαμβάνον μέλος των 
συστημάτων ΕΡΜΗΣ/ΤΑΒΘΕΤ. 

γ. Ο τάκος, ως συνιστώσα της αποζημίωσης, υπολογί¬ 
ζεται εφαρμάζοντας, σε ημερήσια βάση, το επιτάκιο 
ΕΟΝΙΑ (ΕυΓΟ ΟνβΓπίςΙιΐ Ιηάβχ ΑνβΓ39β) ή το επιτόκιο 
οριακής χρηματοδότησης, όποιο είναι χαμηλότερο, 
(«επιτόκιο αναφοράς»), επί του ποσού της εντολής πλη¬ 
ρωμής η επεξεργασία της οποίας δεν πραγματοποιή¬ 
θηκε λόγω δυσλειτουργίας, για κάθε ημέρα της περιά- 
δου απά τηνημερομηνία κατά την οποία εισήχθη, ή ανα- 
μενόταν άτι θα εισαχθεί, η εντολή πληρωμής στο 
Σύστημα, έως την ημερομηνία κατά την οποία ολοκλη¬ 
ρώθηκε η επεξεργασία της εντολής πληρωμής. Κατά 
τον υπολογισμά του τόκου αφαιρείται από το ποσό της 
αποζημίωσης το προϊόν κεφαλαίων που τυχόν χρησιμο¬ 
ποιήθηκαν στο πλαίσιο της διευκόλυνσης αποδοχής κα¬ 
ταθέσεων. Προκειμένου περί μελών του Συστήματος 
που δεν είναι αντισυμβαλλόμενοι στις πράξεις νομισμα¬ 
τικής πολιτικής του Ευρωσυστήματος, σύμφωνα με την 
ΠΣΝΠ 45/19.12.2000 και τις σχετικές αποφάσεις της 
ΕΚΤ, όπως εκάστοτε ισχύουν, από το ποσό της αποζη¬ 
μίωσης αφαιρούνται οι τόκοι που ελήφθησαν λόγω της 
δημιουργίας πλεονάσματος κεφαλαίων στους οικείους 
λογαριασμούς διακανονισμού. 

δ. Το μέλος του Συστήματος δεν λαμβάνει αποζημίωση 
εν είδει τόκου σε περίπτωση τοποθέτησης κεφαλαίων 
στην αγορά ή χρησιμοποίησης τους για την εκπλήρωση 
των υποχρεώσεων τήρησης ελάχιστων αποθεματικών. 

113. Το λαμβάνον μέλος αποζημιώνεται σύμφωνα με 
τους παρακάτω κανόνες: 

α. Η προσφορά αποζημίωσης συνίσταται αποκλειστικά 
σε τάκο. 


β. Ισχύει και ενπροκειμένω η μέθοδος υπολογισμού του 
τάκου που αναφέρεται στην παράγραφο 112 (γ), με τη 
διαφορά άτι ο τάκος καθορίζεται βάσει της διαφοράς με¬ 
ταξύ του επιτοκίου οριακής χρηματοδότησης και του επι¬ 
τοκίου αναφοράς και υπολογίζεται επί του ποσού κατά το 
οποίο το μέλος, εξαιτίας της δυσλειτουργίας, έκανε χρή¬ 
ση της διευκάλυνσης οριακής χρηματοδάτησης. 

γ. Προκειμένου περί λαμβάνοντος μέλους που δεν εί¬ 
ναι αντισυμβαλλόμενο στις πράξεις νομισματικής πολι¬ 
τικής του Ευρωσυστήματος, σύμφωνα με την ΠΣΝΠ 
45/19.12.2000 και τις σχετικές αποφάσεις της ΕΚΤ, 
άπως εκάστοτε ισχύουν, το επιπλέοντου επιτοκίου ορια¬ 
κής χρηματοδάτησης τμήμα του ισχύοντος επιτοκίου 
ποινής, όπως αυτό προβλέπεται στον παρόντα Κανονι¬ 
σμό, δεν προσμετράται (και θα αγνοείται σε μελλοντικές 
περιπτώσεις παράτασης της ενδοημερήσιας πίστω¬ 
σης), στο βαθμό που το χρεωστικό υπόλοιπο το οποίο 
παρέμεινε στο λογαριασμό διακανονισμού του μέλους 
κατά το κλείσιμο των εργασιών του Συστήματος ή η πα¬ 
ράταση της ενδοημερήσιας πίστωσης έως την επάμενη 
ημέρα ή η ανάγκη δανεισμού απά την Τράπεζα της Ελ¬ 
λάδος είναι δυνατόν να αποδοθούν στην εκδηλωθείσα 
δυσλειτουργία. 

114. Τα μέλη υποβάλλουν κάθε αίτηση αποζημίωσης σε 
σχετικό έντυπο, το περιεχόμενο και η μορφή του οποίου 
καθορίζονται και ανακοινώνονται εκάστοτε απά την ΕΚΤ. 
Κάθε αίτηση αποζημίωσης που υποβάλλεται από μέλος 
πρέπει να συνοδεύεται από όλες τις πληροφορίες και 
στοιχεία τεκμηρίωσηςπου απαιτούνται για την ορθή αξιο¬ 
λόγησή της. 

115. Ένα αποστέλλον μέλος υποβάλλει ξεχωριστά 
έντυπο σε σχέση με κάθε λαμβάνον μέλος των συστημά¬ 
των ΕΡΜΗΣ/ΤΑΒΘΕΤ. Ένα λαμβάνον μέλος υποβάλλει 
ξεχωριστό έντυπο σε σχέση με κάθε αποστέλλον μέλος 
των συστημάτων ΕΡΜΗΣ/ΤΑΒΘΕΤ. 

116. Τα μέλη υποβάλλουν τα έντυπα των αιτήσεων απο¬ 
ζημίωσης (ένα ή περισσάτερα) στην Τράπεζα της Ελλά¬ 
δος, εντάς δύο (2) εβδομάδων απά την ημέρα εκδήλωσης 
της δυσλειτουργίας. Κάθε πράσθετη πληροφορία 

και στοιχείο τεκμηρίωσης που ζητά η Τράπεζα της Ελ¬ 
λάδος παρέχονται εντάς δύο (2) εβδομάδων από την δια¬ 
τύπωση του σχετικού αιτήματος. 

117. Το Διοικητικό Συμβούλιο της ΕΚΤ αξιολογεί όλες 
τις αιτήσεις που λαμβάνουν η Τ ράπεζα της Ελλάδος και οι 
λοιπές Εθνικές Κεντρικές Τράπεζες και αποφασίζει σχετι¬ 
κά μετηνπροσφορά αποζημίωσης. Η ως άνω αξιολόγηση 
ολοκληρώνεται το αργότερο σε δώδεκα (12) εβδομάδες 
από την εκδήλωση της δυσλειτουργίας, εκτός εάν το Δι¬ 
οικητικά Συμβούλιο της ΕΚΤ αποφασίσει διαφορετικά, 
σπάτε η απάφασή του γνωστοποιείται στα ενδιαφερόμε¬ 
νο μέλη. 

118. Η Τράπεζα της Ελλάδος, σε περίπτωση δυσλει¬ 
τουργίας του Συστήματος, ή η Εθνική Κεντρική Τράπεζα 
του αντίστοιχου δυσλειτουργούντος εθνικού ΣΔΣΧ, γνω¬ 
στοποιεί στα ενδιαφερόμενο μέλη το αποτέλεσμα της 
αξιολόγησης της ΕΚΤ. 

119. Σε περίπτωση που το αποτέλεσμα της αξιολόγη¬ 
σης προβλέπει την προσφορά αποζημίωσης, τα ενδιαφε- 
ράμενα μέλη οφείλουν να απορρίψουν ή να αποδεχθούν 
την εν λάγω προσφορά, εντάς τεσσάρων (4) εβδομάδων 
από την γνωστοποίησή της σε αυτά. Τα μέλη απορρί¬ 
πτουν ή αποδέχονται την ως άνω προσφορά αποζημίω- 

σης σε σχέση με κάθε εντσλή πληρωμής που περιλαμβά¬ 
νεται σε κάθε σχετική αίτηση, υπογράφοντας τυποποιη¬ 
μένη επιστολή αποδοχής, το περιεχόμενο και η μορφή 
της οποίας καθορίζονται και κοινοποιούνται εκάστοτε 
απότηνΕΚΤ. Σε περίπτωση κατά την οποία η Τράπεζα της 
Ελλάδος, σε περίπτωση δυσλειτουργίας του Συστήμα¬ 
τος, ή η Εθνική Κεντρική Τράπεζα του αντίστοιχου δυ- 
σλειτουργούντος εθνικού ΣΔΣΧ, δεν λάβει την επιστολή 
αποδοχής εντός της ως άνω προθεσμίας των τεσσάρων 
(4) εβδομάδων, το μέλος θεωρείται ότι έχει απορρίψει 
οριστικώς την προσφορά αποζημίωσης. 

120. Την αποζημίωση καταβάλλει η Τράπεζα της Ελλά¬ 
δος, σε περίπτωση δυσλειτουργίας του Συστήματος, ή η 
Εθνική Κεντρική Τράπεζα του αντίστοιχου δυσλειτουρ- 
γούντος εθνικού ΣΔΣΧ, κατόπιν παραλαβής της σχετικής 
επιστολής αποδοχής του μέλους. Επί της καταβαλλόμε¬ 
νης αποζημίωσης δεν λογίζεται τόκος.» 

VI. Στο παράρτημα 1, μετά τον ορισμό της «Διατραπεζι¬ 
κής εντολής πληρωμής», προστίθενται οι εξής ορισμοί: 

«Διευκόλυνση αποδοχής καταθέσεων: η διευκόλυνση 
αποδοχής καταθέσεων που παρέχει το Ευρωσύστημα, 
σύμφωνα με τις σχετικές αποφάσεις της ΕΚΤ. 


Διευκόλυνση οριακής χρηματοδότησης: η διευκόλυνση 
οριακής χρηματοδότησης που παρέχειτο Ευρωσύστημα, 
σύμφωνα με τις σχετικές αποφάσεις της ΕΚΤ.» 

VII. Το παράρτημα 4 καταργείται. 

VIII. Οι λοιπές διατάξεις του Κανονισμού παραμένουν 
αμετάβλητες. 

Οι διατάξεις της παρούσας Πράξης ισχύουν από 1 Ιου¬ 
λίου 2003. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως (Τεύχος Α'). 

0 Πρόεδρος Τα μέλη 

Π. 0ΩΜΟΠΟΥΛΟΣ Ν. ΠΑΛΑΙΟΚΡΑΣΣΑΣ 
Β. ΔΡΟΥΚΟΠΟΥΛΟΣ Α. ΜΑΝΤΖΑΒΙΝΟΣ 

ΝΙΚΟΛΑΟΣ ΓΚΑΡΚΑΝΑΣ Γ. ΟΙΚΟΝΟΜΟΥ 

Ακριβές αντίγραφο 
Αθήνα, 1 Ιουλίου 2003 
Δ/νση Νομισματικής Πολιτικής 
και Τραπεζικών Εργασιών 
Ο Διευθυντής 
Π. ΚΥΡΙΑΚΟΠΟΥΑΟΣ 

